Siste stopp før diktatur

Bryggen trues av subjektive utredninger.

Publisert Publisert 15. mai 2013

KRITISK: Bybanen i dag er en slingrepilt for skoleungdom og pensjonister, og avlaster i liten grad biltrafikken, skriver Oddekalv. FOTO: Eirik Brekke

Debattinnlegg

Kurt Oddekalv

Denne artikkelen er over syv år gammel

Når Bybanen skal til Åsane er det også viktig å ta vare på viktige rekreasjonsområder i bydelen.

Ved å legge Bybanen over Bryggen vil man både ødelegge særpreget som gjør oss stolt av Bergen og samtidig ødelegge det som har potensial til å gjøre Bergen sentrum til et enda mer storslått sted.

Avlaster lite

I 10 år, sammen med Jon Hamre og Per Nordø jobbet jeg med en bybane i Bergen. Vi jobbet over lang tid med å lage en velegnet trase fra Bergen sentrum til Flesland som ville brukt kun en halvtime på hele strekningen. Kun to hus ville være nødvendig å rive på dette strekket.

En trase som som skulle være den eneste strekningen som ikke hadde firefelts motorvei. Vi satte opp en rute fra Flesland, via Haukeland sykehus til hurtigruteterminalen i Bergen som ville ta 23 minutter. I denne løsningen ville det kun være behov for å rive ett hus. Løsningen som ble valgt, førte til riving av mellom 40 og 50 hus! Bare på siste strøket Nesttun – Rådal er etter det vi kjenner til 19 hus revet.

Bybanen idag er en slingrepilt for skoleungdom og pensjonister og avlaster i liten grad biltrafikken. Den har stort sett flyttet busspendlere og presset syklister som mistet sykkelfeltet til bybanen inn på denne. De største kritikerne ble sjefer for banen.

Advarte mot

Det er gjennomgående at feilene Norges Miljøvernforbund (NMF)advarte mot, er blitt gjort. Banetraseen er lagt i blandet trafikk, utenom viktige steder som Haukeland.

Hvem hadde trodd at man skulle tvinge folk på banen ved å rive sykkelfelt og nedlegge busslinjer? For å ikke nevne at man har kjøpt vogner som ikke tåler at flere hektes på. Hva annet kunne en vente når noen av de største kritikerne fikk sjefsstillinger tilknyttet Bybanen?

Les også Politikerne forvirret etter Riksantikvarens «nei»

Nå skal slingrepilten gjennom resten av sentrum og ut til Åsane. NMF er skuffet over å se at det igjen foreslås å tilpasse Bergen til Bybanen, istedenfor det motsatte. Dette gjelder i hovedsak traseen over Bryggen.

70 prosent imot

En undersøkelse fra Respons Analyse i BT, viste at 70 prosent av de spurte før jul var imot å bygge bane over Bryggen. Vi støtter folkevettet.

Det virker ikke som om man tar inn over seg at vi er på vei inn i et endret klima med mer ekstremvær og høyere springflo. Prognoser vekter ikke tilstrekkelig nok risikoen for at havnivået vil stige atskillig mer enn antatt.

Les også Over 150 har sagt sin hjertens mening om Bybane til Åsane

Tidligere har klimaendringer skjedd veldig raskt. Det er uforstand å legge Bybanen så lavt i terrenget at det blir en båttunnel i fremtiden.

Bergenserne risikerer å miste det de har kjært i sentrum. Gamle fine bygninger, åpne arealer, marker og kulturarv fortrenges til fordel for fantasiløse margarinkasser som arkitektene tegner til utbyggers glede – fordi det er billig å bygge funkis.

Uakseptabelt

Å la Bybanen ødelegge sentrum for å bane seg vei gjennom dette i dagen, er totalt uakseptabelt. For å bevare byens særpreg, må Bybane legges i tunnel fra sentrum gjennom Sandviken.

I konsekvensutredningen for ulike traseer, ser det ut som at en del kommentarer er skrevet subjektivt for å skaffe støtte til traseen. Det skrives blant annet at “i forhold til dagens situasjon, eller nullalternativ med økt trafikk, vil en bybanetrasé over Bryggen måtte vurderes til å være av lite til middels negativt omfang på grunn av barrierevirkning. Tiltaket vurderes til middels negativ konsekvens for kulturmiljø.”

Uten logikk

At Bryggens plass på verdensarvlisten til UNESCO trues, viser at dette er påstander uten logikk. Tilsvarende stiller vi oss skeptisk til de vurderingene av tunnelinnslag i Peter Motzfeldts gate. NMF vil påstå at flere konklusjoner bærer preg av å være subjektive og laget av tilhengere av å ha Bybanen over Bryggen.

Det er viktig å være oppmerksom på utbyggingen av banen er for uoverskuelig fremtid.

Les også Riksantikvaren sier nei til Bybane på Bryggen

Om banen ikke legges over Bryggen, har vi muligheten til å gjøre området til et oppholdsareal uten trafikk. Det vår havneby mangler, er et større fellesareal sentralt ved sjøen hvor folk kan oppholde seg uten å forstyrres av trafikk. Hvor mange er vi ikke som har kunnet nyte slike steder i andre byer på ferie?

NMF mener derfor at banen bør gå raskt i tunnel gjennom de sentrumsnære delene. Dette innebærer flere stopp utover i Åsane, hvor folk bor mer spredt enn i sentrum.

Publisert Publisert: 15. mai 2013 07:24